ZAPISNIK
37. sjednice Vijeća Mjesnog odbora Kupinečki Kraljevec - centar, 
održane, 30. travnja 2024. (utorak),
 u objektu Mjesne samouprave Kupinečki Kraljevec - centar, Kraljevečka cesta 73,
  s početkom u 20,00 sati

Nazočni članovi Vijeća:
Kristijan Jakolić, Ivan Krešić, Fran Marjanović i Dubravka Milača.

Nenazočni članovi Vijeća: Marko Samaržija.

Nazočni djelatnici Gradskog ureda za mjesnu samoupravu, promet, civilnu zaštitu i sigurnost:
Lidija Špišić, stručni referent za rad tijela mjesne samouprave.
Predsjedava: Kristijan Jakolić, predsjednik Vijeća.
Predsjednik konstatira da sjednici nazoči većina članova Vijeća (4/5), što znači da Vijeće može pravovaljano odlučivati te otvara 37. sjednicu Vijeća. Predlaže da se prije utvrđivanja dnevnog reda usvoji zapisnik 36. sjednice. 
Bez rasprave, jednoglasno (5 “za”), Vijeće prihvaća tekst zapisnika 36. sjednice. 
Predsjednik Vijeća konstatira da su svi članovi primili prijedlog dnevnog reda. Otvara raspravu.
 Budući da se nitko ne javlja za riječ, daje na glasovanje predloženi dnevni red.
Vijeće je jednoglasno (4 “za”) usvojilo 

dnevni red

1. [bookmark: _Hlk523472998]Rasprava o zahtjevu za povremeno korištenje prostora MO Kupinečki Kraljevec – centar, Kraljevečka cesta 73 (Udruga PLAVI GRAD)
2. Prijedlog zaključka o potrebi uređivanja kanala oborinske odvodnje uz prometnice na području Mjesnog odbora Kupinečki Kraljevec – centar
3. Prijedlog zaključka o potrebi uređivanja bankina na području Mjesnog odbora Kupinečki Kraljevec – centar
4. Prijedlog zaključka o potrebi postavljanja vertikalne prometne signalizacije na           području Mjesnog odbora Kupinečki Kraljevec - centar
5. Rasprava o ilegalnoj deponiji na k.č.br. 1815/1 k.o. Kupinečki Kraljevec
6. Obavijesti, pitanja i prijedlozi





Ad 1)  Rasprava o zahtjevu za povremeno korištenje prostora MO Kupinečki Kraljevec 
            – centar, Kraljevečka cesta 73 (Udruga PLAVI GRAD)
 
            Predsjednik Vijeća, Kristijan Jakolić konstatira da su članovi Vijeća uz ovu točku primili presliku zahtjeva Udruge te otvara raspravu.
           Temeljem rasprave u kojoj su sudjelovali svi članovi Vijeća, predsjednik utvrđuje Prijedlog zaključka te ga daje na glasovanje.
           Vijeće je jednoglasno (4 „za“) donijelo

ZAKLJUČAK

1. Udruzi PLAVI GRAD, Martićeva ulica 27, Zagreb, odobrava se povremeno korištenje 
dvorane u prizemlju objekta mjesne samouprave Kupinečki Kraljevec – centar, Kraljevečka cesta 73, srijedom od 17,00 – 18,00 sati te teče od 2. svibnja do 31. prosinca 2024.

2. Prostor iz točke 1. ovog zaključka, koristiti će udruga PLAVI GRAD bez naknade.

3.  Udruga PLAVI GRAD, obvezuje se postupati sa pažnjom dobrog gospodara u korištenju 
     prostora.

4. O povremenom korištenju prostora iz točke 1. ovog zaključka, Gradski ured za mjesnu 
    samoupravu, promet, civilnu zaštitu i sigurnost izdati će odobrenje o korištenju, a u skladu    
    sa ovim zaključkom.
     
Ad 2) Prijedlog zaključka o potrebi uređivanja kanala oborinske odvodnje uz 
           prometnice na području Mjesnog odbora Kupinečki Kraljevec – centar

           Predsjednik Vijeća, Kristijan Jakolić obrazlaže potrebu uređivanja kanala oborinske odvodnje uz prometnice te otvara raspravu.
           Nakon kraće rasprave i podnošenja prijedloga svih nazočnih članova Vijeća, predsjednik utvrđuje Prijedlog zaključka te ga daje na glasovanje.
          Vijeće je jednoglasno (4 “za”) donijelo

ZAKLJUČAK
o potrebi uređivanja kanala oborinske odvodnje uz prometnice na području Mjesnog odbora Kupinečki Kraljevec- centar   
    
1. Vijeće Mjesnog odbora Kupinečki Kraljevec - centar  razmotrilo je potrebe za uređivanje kanala oborinske odvodnje uz prometnice na području Mjesnog odbora Kupinečki Kraljevec – centar.

2. Vijeće predlaže izvođenje radova na čišćenju i uređivanju svih kanala oborinske odvodnje na području Mjesnog odbora Kupinečki Kraljevec – centar na slijedećim prioritetnim lokacijama:
a) Kraljevečka cesta, od križanja s Potočkom prema Matičkima – lijeva strana te na „zavoju“ nakon Kraljevečka cesta V. odvojak lijeva i desna strana
b) Kraljevečka cesta, od križanja s ulicom Harabajsi do Kraljevečka ulica III.odvojak 
 lijeva strana
c) Tumbri, od kućnog broja 41c do kućnog broja 51 lijeva strana.

      3.  Ovaj zaključak dostavlja se Vijeću Gradske četvrti Brezovica na dalje postupanje.

Ad 3) Prijedlog zaključka o potrebi uređivanja bankina na području Mjesnog odbora 
           Kupinečki Kraljevec – centar                

          Predsjednik Vijeća, Kristijan Jakolić obrazlaže potrebu uređivanja bankina uz prometnice nakon zimskog održavanja prometnica te otvara raspravu.
           Nakon kraće rasprave i podnošenja prijedloga svih nazočnih članova Vijeća, predsjednik utvrđuje Prijedlog zaključka te ga daje na glasovanje.
          Vijeće je jednoglasno (4 “za”) donijelo

ZAKLJUČAK
o potrebi uređivanja bankina uz prometnice na području Mjesnog odbora Kupinečki Kraljevec- centar
        
1. Vijeće Mjesnog odbora Kupinečki Kraljevec - centar  razmotrilo je potrebe za
     uređivanje bankina uz prometnice na području Mjesnog odbora Kupinečki Kraljevec –
     centar.

2. Vijeće je utvrdilo da je potrebno obnoviti sve bankine uz prometnice na području Mjesnog odbora Kupinečki Kraljevec – centar te traži žurno, prioritetno uređivanje bankina na slijedećim lokacijama:
Harabajsi
1. Križanje ulica Harabajsi i Kraljevečka cesta – 10-tak metara prije i nakon križanja po Kraljevečkoj cesti, strana uz ulicu Harabajsi 
1. Od križanja s Kraljevečkom cestom, do kućnog broja 6 – desna i lijeva strana
1. Od kućnog broja 12 do Parka braće Radić –  desna i lijeva strana gdje nema zacjevljena
1. Od kućnog broja 62 do križanja s ulicom Pandaki – lijeva i desna strana Tumbri
Tumbri
1. Od kućnog broja 52 do kućnog broja 58, lijeva i desna strana 
1. Od kućnog broja 98 do ulice Štrpet kućnog broja 5, lijeva strana
Potočka cesta
1. Od križanja s Kraljevečkom cestom do kućnog broja 19, desna strana
1. Od križanja s ulicom Milače do kućnog broja 38, desna strana
Kraljevečka cesta
· od objekta mjesne samouprave Kraljevečka cesta 73, do ulice Kraljevečka cesta III. odvojak.
1. Ovaj zaključak dostavlja se Vijeću Gradske četvrti Brezovica na dalje postupanje.

Ad 4) Prijedlog zaključka o potrebi postavljanja vertikalne prometne signalizacije na 
          području Mjesnog odbora Kupinečki Kraljevec - centar

      Predsjednik Vijeća, Kristijan Jakolić obrazlaže potrebu donošenja zaključka u cilju sigurnosti svih sudionika u prometu, a osobito djece u zoni dječjeg igrališta u ulici Harabajsi. Također ističe da je Vijeće već jednom donijelo zaključak o navedenome, ali nije izdato rješenje. S obzirom na ozbiljnost problematike, mišljenja je da traženje treba ponoviti te otvara raspravu.
Nakon kraće rasprave, predsjednik Vijeća utvrđuje Prijedlog zaključka te ga daje na glasovanje.
       Vijeće je jednoglasno (4 „za“) donijelo

ZAKLJUČAK
o potrebi postavljanja vertikalne prometne signalizacije na području Mjesnog odbora Kupinečki Kraljevec - centar

1. Vijeće Mjesnog odbora Kupinečki Kraljevec – centar temeljem učestalih primjedbi građana ponovno je razmotrilo je stanje sigurnosti u prometu na  području Mjesnog odbora Kupinečki Kraljevec – centar.

     2.   Vijeće ponovno traži da se:
1. kod raskrižja ulica Pandaki i Harabajsi postavi prometno ogledalo budući da je raskrižje nepregledno te da se na kolniku horizontalnom signalizacijom obilježi mjesto zaustavljanja vozila na ulici Pandaki prije uključivanja u promet ulicom Harabajsi.

1. u ulici Harabajsi,  prije zone dječjeg igrališta postave prometni znakovi „djeca na
 cesti“.

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 5) Rasprava o ilegalnoj deponiji na k.č.br. 1815/1 k.o. Kupinečki Kraljevec

Predsjednik Vijeća, Kristijan Jakolić obrazlaže Prijedlog zaključka te otvara raspravu.
Nakon kraće rasprave u kojoj su svi članovi Vijeća istaknuli nužnost hitne sanacije ilegalne deponije smeća u Kraljevečkoj cesti te iznalaženja rješenja u cilju sprečavanja ponovnog navažanja otpada, predsjednik daje Prijedlog zaključka na glasovanje.
          Vijeće je jednoglasno (4 „za“) donijelo

ZAKLJUČAK
o prijedlogu za postavljanje prometne opreme tipa „New jersey“
na ulazu na parcelu k.č.br 1815/1 k.o. Kupinečki Kraljevec


1. Vijeće Mjesnog odbora Kupinečki Kraljevec - centar raspravilo je problematiku ilegalnog navažanja glomaznog i ostalog otpada na parcelu k.č.br 1815/1 k.o. Kupinečki Kraljevec.

2. Vijeće Mjesnog odbora Kupinečki Kraljevec – centar predlaže da se postavi prometna 
oprema tipa „New jersey“ na ulazu na parcelu kako bi se onemogućio prilaz unutrašnjosti parcele i navažanje otpada.

3. Ovaj zaključak dostavlja se Vijeću Gradske četvrti Brezovica na dalje postupanje.

O b r a z l o ž e n j e

     Vijeće Mjesnog odbora Kupinečki Kraljevec - centar raspravilo je problematiku ilegalnog navažanja glomaznog i ostalog otpada na parcelu k.č.br 1815/1 k.o. Kupinečki Kraljevec te predlaže da se postavi prometna oprema tipa „New jersey“ na ulazu na parcelu kako bi se onemogućio prilaz unutrašnjosti parcele i navažanje otpada. 
      Vijeće naglašava da su se zemljišno-knjižni vlasnici odrekli zemljišta te ga ustupili Gradu Zagrebu koji je u Katastru naveden kao posjednik. Isto tako, završetkom „Nove katastarske izmjere k.o. Kupinečki Kraljevec“ očekuje se uknjiženje Grada Zagreba kao vlasnika.


Ad 6) Obavijesti, pitanja i prijedlozi

      Predsjednik Vijeća, Kristijan Jakolić informira članove Vijeća da je bio na sjednici Vijeća Gradske četvrti Brezovica koja je održana u objektu MO Kupinečki Kraljevec I. , a vezano uz traženja vijeća mjesnih odbora Kupinečki Kraljevec I., II. i centar za izgradnju dječjeg vrtića u Kupinečkom Kraljevcu.

       Budući da je dnevni red iscrpljen te da se nitko više ne javlja za riječ, predsjednik zahvaljuje članovima Vijeća na suradnji te zaključuje 37. sjednicu Vijeća Mjesnog odbora Kupinečki Kraljevec – centar.

        Dovršeno u 21,00 sat.

           Zapisnik vodila:
              Lidija Špišić


KLASA: 024-08/24-003/920
URBROJ: 251-13-11-8/005-24-2
[bookmark: _GoBack]Kupinečki Kraljevec, 30. travnja 2024.
                                                                                                          Predsjednik   
                                                                                                  Vijeća Mjesnog odbora 
                                                                                             Kupinečki Kraljevec - centar  

                     Kristijan Jakolić

